অনির্দিষ্টকালের জন্য প্রত্যেক রবিবার বন্ধ গ্রিন লাইন মেট্রো

কলকাতা: মেট্রোর সমস্যা প্রায় নিত্যদিনের। প্রতিদিনই যাত্রীরা বিভিন্ন অভিযোগ তোলেন মেট্রো নিয়ে। আর এবার ছুটির দিনে বন্ধ থাকতে চলেছে গ্রিন লাইন মেট্রো পরিষেবা ( Green Line Metro)। জানা যাচ্ছে এই পরিষেবা বন্ধ থাকতে চলেছে অনির্দিষ্টকালের জন্য। বিজ্ঞপ্তি (Notice) প্রকাশ করে এমনটাই জানানও হল মেট্রোর পক্ষ থেকে।

কিন্তু কেন?

আরও পড়ুন: স্পেশাল ট্রেনের ভাড়া আকাশছোঁয়া, অথচ পরিষেবা শোচনীয়!

ইস্ট-ওয়েস্ট মেট্রোর (East-West Metro) ইন্টারলকিংয়ের ব্যবস্থা পর্যবেক্ষণের জন্য ২৩ মার্চ থেকে প্রত্যেক রবিবার বন্ধ থাকতে চলেছে গ্রিন লাইন মেট্রো পরিষেবা। অর্থাৎ হাওড়া-ময়দান থেকে সল্টলেক সেক্টর ৫ পর্যন্ত যেই যাত্রীরা যাতায়াত করেন তাদের জন্য এটি যথেষ্ট উদ্বিগ্নের খবর। এই রুটের যাত্রীরা রবিবার আর গ্রিন লাইন মেট্রো পরিষেবা পাবেন না। বিজ্ঞপ্তিতে আরও জানানও হয়েছে, পরবর্তী বিজ্ঞপ্তি প্রকাশ না করা পর্যন্ত প্রত্যেক রবিবার বন্ধ থাকতে চলেছে গ্রিন লাইন মেট্রো পরিষেবা।

তবে এই বিজ্ঞপ্তি শুধুমাত্র গ্রিন লাইন মেট্রো পরিষেবার জন্য। ব্লু লাইন মেট্রো পরিষেবাতে কোন ব্যাঘাত ঘটবেনা। যেমন প্রতি রবিবার ব্লু লাইন মেট্রো (Blue Line Metro) পরিষেবা থাকে তা একই থাকবে।

দেখুন অন্য খবর